ทานยาคุมฉุกเฉินไปวันที่ 8/11/65 แล้ว หลังจากนั้น มีเลือดสีน้ำตาลมาตั้งเเต่วันที่ 14/11/65 มีแบบเยอะบ้าง น้อยบ้างจนถึงวันนี้ ยังไม่หมดเลยคะ ควรทำอย่างไรดีคะ
สวัสดีค่ะ หากทานยาคุมฉุกเฉินในวันที่ 8 พ.ย. แล้ววันที่ 14 พ.ย.ได้มีเลือดออกมา หากไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินได้ อย่างไรก็ตาม โดยปกติ เลือดควรออกไม่นานเกิน 1 สัปดาห์ หากเลือดยังคงออกจนถึงวันนี้ วันที่ 25 พ.ย. อาจเกิดจากความผิดปกติ เช่น การผลิตฮอร์โมนของรังไข่ผิดปกติ มีมดลูกอักเสบ (แต่มักมีปวดท้องน้อยและตกขาวที่ผิดปกติร่วม) หรืออาจเป็นเลือดที่เกิดจากการตั้งครรภ์ก็ได้ ดังนั้น ในเบื้องต้น ควรลองตรวจหาการตั้งครรภ์ดูด้วย หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจรักษาค่ะ ไม่ควรปล่อยให้เลือดออกนาน เพราะอาจมีภาวะโลหิตจางตามมาได้ค่ะ